**Referat fra styremøte i Forskerforbundet ved OsloMet 1. februar**

Til stede: Erik Dahlgren, Kristin Merete Bugge, Bjørn Ervik, Heidi Woll, Audun Sanderud, Inger-Lise Neslein (møteleder) og Arve Angen (referent)

Forfall: Ismail Hassan, Eldbjørg Marie Schön og Halvor Melbye Hanisch

Hvor: Zoom

|  |  |  |
| --- | --- | --- |
| Nr | Sak | Oppfølging |
| 1 | Innspill til Landsrådet  Forskerforbundet sentralt etterspurte forslag til temaer for Landsrådet. Vi hadde et forslag om at også utenlandsreiser kan dekkes av ou-midler. Erik sjekker om dette er sendt inn til de. | Erik |
| 2 | Idf-saker  Drøftingssaker:  8/22. Avregningstidpunkt for fleksitid – ny behandling  Saken gjelder avregningstidspunkter for 2022.  Noen ansatte har over 50 timer plusstid, og de trenger tid for å få “brukt” opp disse. Styret mener datoene som foreslås burde gi tid nok til at de det gjelder kan ordne opp i plusstiden.  9/22. Forlengelse av midlertidig forskrift om tillegg til til forskrift om stuider og eksamen ved osloMet  Dette er en gjentagende sak, og som skjer stort sett hvert år.  Forlengelsen var grei for styret.  10/22. Revisjon av valgreglementet for OsloMet 2022  Det gjelder reglementet for valg til universitetsstyret og fakultetsstyrene. Endringene som foreslås er stort sett språklige rettinger.  Dette var greit for styret.  11/22. Investeringsplan OsloMet 2022-2026.  Dette var greit for styret.  Orienteringssaker:  12/22. Tildelingsbrev for 2022.  Tildelingsbrevet er Kunnskapsdepartementets årlige styringsdokument.  Styret legger spesielt merke til at institusjonene i 2022 skal arbeide for å redusere konsulentbruken. Dette er noe vi støtter fullt ut.    15/22. Rektors orienteringer  Korona-håndteringen: Vi trenger lettelser i tiltakene nå, og “meteren” må bort. OsloMet bør presse på for lettelser. Kunnskapsdepartementet ønsker en oversikt over hvordan tiltakene fungerer. Her er det viktig at OsloMet melder inn ordentlig.  Rebel-bygget:  Styret har mange spørsmål i denne saken. I hvilket forum ble leie av dette bygget vedtatt? Hvem tok beslutningen? Har regelverket for leie blitt fulgt? Har Eiendom vært koblet på? Hvorfor er ikke dette bygget med i campusprogrammet? Kvadratmeterprisen for leie av bygget er 5 ganger så høy som på Kjeller. Styret finner det merkelig at vi inngår avtale om leie av dette bygget i så mange år når vi ellers skal kutte ned på areal.  Campus Romerike: Hvorfor har man ikke begynt å se på aktuelle bygg på Lillestrøm ennå? Hvorfor skal det ta så lang tid? Er det en trenering her? Hvorfor er det viktigste at den faglige profilen skal være annerledes enn i Pilestredet? |  |
| 3 | Årsmøte i klubbene  Årsmøtene skal avholdes innen utgangen av februar.  Det er vanlig at forslag til arbeidsprogram behandles på disse årsmøtene, men i år rekker vi ikke å få det ferdig. Det var greit for styremedlemmene at arbeidsprogrammet behandles I klubbstyret i etterkant av årsmøtet. |  |
| 4 | Årsmøte FF-OsloMet  Årsmøtet blir 26. april. Etter årsmøtet skal vi ha et medlemsmøte, og etter det årsmøtemiddag. Arve reserverer rom. Middagen blir i kk-lounge I 3. etasje i Pilestredet 46. Øistein har sagt at han kan stille som kokk. Vi må sjekke om tidspunktet også passer for foredragsholder i medlemsmøtet.  Siste frist for styret å behandle saker til årsmøtet er styremøtet 5. april. | Inger-Lise |
| 5 | Rekruttering av tillitsvalgte på enhetene  Styret diskuterte tiltak for rekruttering av tillitsvalgte. En gulrot kan være interessante seminarer og kurs. For mange er det vanskelig å finne tid til tv-arbeid. Det står i lønnspolitikken at tillitsvalgtarbeid skal gi lønnsmessig uttelling. Dette må vi jevnlig følge opp, for det er ikke alltid arbeidsgiver tar hensyn til dette. Vi kan ta det opp på hovedavtaleseminaret 7. mars. Leder i Forskerforbundet, Guro Lind, vil delta på seminaret. Erik sender ut mail om seminaret til styret. Alle tillitsvalgte ved OsloMet kan delta.  Styret ønsker å gi en liten gave til medlemmene i klubbstyrene. Arve sender mail til styret med forslag til gave fra nettbutikken til Forskerforbundet. | Erik  Arve |
| 6 | Runde rundt bordet  Styremedlemmene orientert kort om situasjonen ute på enhetene. |  |
| 7 | Eventuelt  Erik orienterte om vårens konfliktforberedelse. Erik vil trenge hjelp til eventuelle streikeforberedelser. De sentrale forhandlingene skal være ferdig 1. mai.  Inger-Lise orientert om seminaret på Fleischer hotell på Voss, 15.-17. mars. Seminaret er åpent for alle medlemmer, og vi har 35 plasser. Inger-Lise sender ut påmeldingsmail til medlemmene. | Inger-Lise |